ועדת החוקה, חוק ומשפט, כנסת 16, פרוטוקול מספר 415, 2005-02-15 14:00

מיכאל איתן: שלום, אני פותח את ישיבת הוועדה.

מיכאל איתן: אני מתנצל על העיכוב, אבל היה דיון בחוק פינוי-פיצוי עכשיו בוועדה, ובתור יו"ר ועדת החוקה שהכינה את החוק, אני הייתי צריך להציג אותו במליאה.

אפרת רוזן: הביאו לאישור הוועדה את תקנות חובת המכרזים, העדפת תוצרת מאזורי עדיפות לאומית.

אפרת רוזן: אלה תקנות שנוגעות להתקשרויות של מערכת הביטחון, והן קובעות הוראות גם לעניין העדפה של תוצרת מאזורי עדיפות לאומית, וגם הוראות לעניין הגבלה במכרזים.

אפרת רוזן: לפני שנה נקבעה הוראת שעה שהסתיימה בסוף יוני 2004, ועכשיו הביאו לנו נוסח שהוא שונה מהוראת השעה בדבר אחד מרכזי.

אפרת רוזן: בהוראת השעה אנחנו ניסינו להגדיר אזור קו עימות, כאשר הגדרנו את זה כאזורי תעשייה ומתחמים שמנויים בהחלטת הממשלה ברשימת אזורי קו עימות, כאשר לא אמרנו באיזה אזורים של קו עימות.

אפרת רוזן: בעבר זה היה בצפון.

מיכאל איתן: מה היה לפני שנה?

אפרת רוזן: נוסח התקנות כרגע, וגם מה שהיה לפני שנה, מגדיר אזור קו עימות כאזור עדיפות לאומית, שבשטחי היישובים ואזורי התעשייה, שמנויים בהחלטת ממשלה ברשימת אזור קו עימות בצפון.

אפרת רוזן: הוראת השעה שנסתיימה ביוני 2004 הגדירה את זה כאזורי תעשייה ומתחמים, שמנויים בהחלטת ממשלה ברשימת אזור קו עימות.

מיכאל איתן: אבל מה היה בפועל?

אפרת רוזן: בפועל, זה הוגדר על ידי החלטת ממשלה.

אפרת רוזן: היו”ר מיכאל איתן: מה היתה החלטת הממשלה?

אבשלום וילן: איזה יישובים או אזורים הוכנסו לקו העימות?

אפרת רוזן: היה את הגבול המוניציפלי.

דינה בנרי: מה שנכלל בהוראת השעה, היו יישובים בצפון ושדרות רבתי מכוח החלטת ממשלה.

מיכאל איתן: מה זה שדרות רבתי?

דינה בנרי: ישנה הגדרה לכך.

מיכאל איתן: מה היתה אז ההגדרה?

דינה בנרי: אותה הגדרה שקיימת היום.

דינה בנרי: התחום הגיאוגרפי של אזור שדרות רבתי לעניין החלטה זו הוא כמפורט להל"ן: שטח השיפוט של עיריית שדרות, אזור התעשייה "ספירים".

דינה בנרי: ..

מיכאל איתן: אני זוכר ששאלתי את עצמי, מה שייך קמפוס המכללה האקדמית "ספיר".

מיכאל איתן: כלומר, אנחנו מחדשים את מה שהיה עד היום.

דינה בנרי: נכון.

מיכאל איתן: אז אם הסכמנו אז, למה שלא נסכים גם עכשיו?

אבשלום וילן: אגב, גם בקמפוס נפלו קאסמים.

אבשלום וילן: האם מדובר רק בשדרות, או גם בכל היישובים סובב עזה?

דינה בנרי: זה בדיוק מה שקראתי.

דינה בנרי: שטח השיפוט של עיריית שדרות, אזור התעשייה "ספירים" ואזור התעשייה "מפעלי שער הנגב".

דינה בנרי: יש גם תיחום על ידי תב"ע.

אבשלום וילן: האם זו הגדרת הממשלה לגבי יישובים קו עימות?

אפרת רוזן: לא, לגבי אזור שדרות רבתי.

יצחק לוי: זה לא נכון.

יצחק לוי: יש החלטה אחרת לגבי עוטף עזה.

מיכאל איתן: אני רוצה לומר, למה אני אז התעקשתי, ולמה אני חושב שאני צריך להתעקש גם עכשיו.

מיכאל איתן: עם כל הכבוד, זה לא סוד שהנפגעים העיקריים מהקאסמים, היו תושבי העיר שדרות.

מיכאל איתן: אם אנחנו לא נמקד את העדפה לשדרות, אז אנחנו דופקים אותם.

מיכאל איתן: בסו]פו של דבר ילכו לאזור לקבל את ההטבות, אבל כמה קילומטר משם.

מיכאל איתן: האם אנחנו רוצים לעזור להם, או שאנחנו רוצים להשתמש בהם כגו לעזור למישהו אחר?

יולי תמיר: אבל מדובר במפעלים קיימים.

יולי תמיר: יש עכשיו בקשה לאשר את הצו עכשיו לגבי שדרות רבתי, וזה חשוב להם בגלל המכרזים הקרובים.

יולי תמיר: אני הבנתי כי ישנה גם כוונת ממשלה להביא בקרוב גם את יישובי רצועת עוטף עזה ולהכליל אותם בצו אין פה ניגוד אינטרסים.

מיכאל איתן: אנחנו לא דנים כרגע בסוגיה הזו.

מיכאל איתן: את בטח תעלי את זה כאן בעתיד, ואנחנו נדון בעניין.

אבשלום וילן: כאשר הגדרנו את קו העימות בצפון, אז קריית שמונה קיבלה עדיפות מאוד ברורה, כול מיסוי, ואחר כך היתה לנו הגדרה של יישובי גדר וקו 9 קילומטר.

אבשלום וילן: מיש נתן את ההגדרה, היה צה"ל.

אבשלום וילן: היו הרבה פעמים פניות לוועדת כספים, והיה ברור שהדרך היחידה לפתור את זה, זה לפעול בדיוק של מחוגה.

אבשלום וילן: ללכת רק להיכן שגורמי הביטחון סימנו והממשלה אישרה.

אבשלום וילן: אני יודע שגם בעוטף עזה, יש גם מעבר לכביש.

אבשלום וילן: כבר כולם מטלפנים וכל אחד רוצה באותה הזדמנות לעשות שיפור עמדות.

יצחק לוי: יש קו ברור.

יצחק לוי: יש שמות של יישובים.

מיכאל איתן: במשך שנים רבות שדרות היתה צריכה להיות סמוכה על שולחנם של יישובי הסביבה, ולכן אני לא הייתי רואה בזה פסול ששדרות תקבל עדיפות, ללא קשר לכל הדברים האחרים, עם קאסמים ובלי קאסמים.

יצחק לוי: אין חילוקי דעות על כך שאנחנו נאשר עכשיו את התקנות האלה.

יצחק לוי: עם זאת, אתה טועה בגישתך.

יצחק לוי: גם ראש עיריית שדרות מבין שאנחנו אזור ואנחנו לא נקודה אחת.

יצחק לוי: מכיוון שהממשלה באה ודיברה על עוד כמה קיבוצים ומושבים שחוטפים קאסמים וניזוקים, יש לכלול אותם בעניין אחד.

יצחק לוי: כיוון שזה לא לפנינו, אנחנו לא נעכב את הדברים וקודם כל נאשר את הצו המונח לפנינו.

יצחק לוי: כאשר הממשלה תביא את הצו השני, נאשר אותו גם.

מיכאל איתן: לא, את זה אני לא אמרתי.

יצחק לוי: אל תהיה נגד מראש.

מיכאל איתן: תהיה הגון.

מיכאל איתן: נגיד שאני צריך לתת תוספת מורים בעלי יכולת ואני מקבל סובסידיה להעביר מורים בעלי יכולת לאזור שדרות.

יצחק לוי: מה ההבדל בין שדרות לנחל עוז?

אתי לבני: או ענר.

יצחק לוי: ראש העיר לא מתנגד לעניין הזה.

מיכאל איתן: אני מתנגד.

מיכאל איתן: אם אני מקבל תקציב לחיזוק מוסדות חינוך.

מיכאל איתן: אני עדיין לא יודע באיזה יישובים מדובר, אבל נקיים ונראה באיזה יישובים מדובר ומה הטעם.

מיכאל איתן: אם אני שולח תגבור מורים לאזור, אני מנציח מצב שבו אנשים שעושים תרגילים לעזוב את שדרות והולכים ללמוד בבתי הספר של האזור.

מיכאל איתן: אם אני רוצה לחזק את שדרות, אני אגרום לכך שדווקא תושבי האזור יבוא ללמוד בשדרות.

מיכאל איתן: אם אני רוצה לקדם את שדרות, אני אתן תוספת לשדרות על מנת שתושבי הסביבה יבואו לשדרות.

מיכאל איתן: אם אני אתן לכולם תוספת במידה שווה, ימשיכו לעזוב את שדרות.

יצחק לוי: אבל אתה מפלה פה, כי הסביבה פה היא סיבה ביטחונית ולא חברתית.

מיכאל איתן: הסיבה היא גם חברתית.

יצחק לוי: הסיבה היא סיבה ביטחונית.

יצחק לוי: לקחו מחוגה וראו היכן נפלו הקאסמים ושימנו יישובים בגלל בעיה טכנית, הממשלה לא מביאה את הכל יחד.

יצחק לוי: היה צריך להיות פה צו של שדרות רבתי ועוד צו של רשימת יישובים.

יצחק לוי: אם הכל היה פה לפנינו, היית אומר זה כן וזה לא?

מיכאל איתן: בהחלט.

יצחק לוי: אז אתה מפלה.

יולי תמיר: זה ויכוח לדיון הבא.

יולי תמיר: בואו נאשר את הצו.

מיכאל איתן: נכון.

מיכאל איתן: אני מביא את זה להצבעה.

מיכאל איתן: בעד- 6

מיכאל איתן: נמנעים- אין